Europos mokslų ir menų akademija

Europos mokslų ir menų akademija () – nepriklausoma ne pelno mokslo organizacija, visame pasaulyje vienijanti apie 2000 pripažintų mokslininkų ir menininkų, įskaitant 38 Nobelio premijos laureatus. Europos mokslų ir menų akademija yra mokslininkų ir menininkų draugija, 1990 m. įkurta kardiologo F. Ungerio, kardinolo F. Kėnigo, politologo ir filosofo N. Lobkovičiaus. Jos būstinė yra Zalcburge, ją remia Vienos miestas, Austrijos vyriausybė ir Europos komisija. Akadimijai šiuo metu vadovauja K. Mainceris, Miuncheno technikos universiteto emeritas ir vyresnysis Tiubingeno universiteto Karlo Frydricho fon Veiczekerio centro profesorius.

Akademija turi septynis skyrius: Humanitarinių mokslų, Medicinos, Menų, Gamtos mokslų, Socialinių mokslų, teisės ir ekonomikos, Technikos ir aplinkosaugos, Pasaulio religijų. Dirba penki mokslinio tyrimo institutai.

Europos mokslų ir menų akademija nesusijusi su Belgijoje įsikūrusia Europos mokslų akademija ir neturėtų būti su ja painiojama.

Akademija yra Tarptautinės akademijų draugijos () narė. Europos mokslų ir menų akademija bendradarbiauja su Latvijos mokslų akademija – Europos ir Latvijos kultūros ir mokslo mainų institutu, įkurtu 1993 m. Taip pat akademijos globojamos dirba nedidelės tyrimų grupės Austrijoje, Vokietijoje ir Rumunijoje, ją pripažįsta kai kurios mokslo organizacijos Austrijoje, Vokietijoje ir Šveicarijoje.Stradiņš, J., & Draveniece, A. The European Academy of Sciences and Arts in the Baltic. In Proceedings of the Latvian Academy of Sciences. Section B. Natural, Exact, and Applied Sciences. Vol. 64, No. 5-6, pp. 236–239.

 Išnašos 

Kategorija:Akademijos